মুন্সীগঞ্জের গজারিয়ায় ফেনসিডিলসহ ২ বিক্রেতাকে গ্রেপ্তার করেছে পুলিশ। গ্রেপ্তারকৃতরা হচ্ছেন- মো. সেলিম (৩০) ও কবির হোসেন (২০)। এ সময় প্রাইভেটকার থেকে ৭৫ বোতল ফেনসিডিল উদ্ধার করা হয়। গ্রেপ্তারকৃতদের বাড়ি কুমিল্লা সদরে। সোমবার দিবাগত রাত সোয়া একটার দিকে ঢাকা-চট্রগ্রাম মহাসড়কের আনারপুরা এলাকায় এ ঘটনা ঘটে। এদিকে, মুন্সীগঞ্জ সদরের চরাঞ্চলের চরকেওয়ার ইউনিয়নের দক্ষিণ টরকী গ্রামে সোমবার রাতে ডিবি পুলিশ ২০ পিস ইয়াবা ট্যাবলেটসহ আজিজ মাদবর (৪০) নামে এক ইয়াবাসেবীকে গ্রেপ্তার করেছে।